123.135 ORDNI DWAR ĦELSIEN MINN TAXXA DOPPJA (TAXXI FUQ L-INCOME) (IR-REĠJUN AMMINISTRATTIV SPEĊJALI TA’ HONGKONG TAR-REPUBBLIKA TAL-POPLU TAĊ-ĊINA) L-AVVIŻ LEGALI 321 tal-2012. L-AVVIŻ LEGALI 321 tal-2012. 1. Titolu. It-titolu ta’ dan l-ordni hu l-Ordni dwar Ħelsien minn Taxxa Doppja (Taxxi fuq l-Income) (Ir-Reġjun Amministrattiv Speċjali ta’ Hong Kong tar-Repubblika tal-Poplu taċ-Ċina). 2. Arranġamenti jkollhom effett. B’dan qiegħed jiġi dikjarat: (a) illi l-arranġamenti speċifikati fil-Ftehim muri fl-iSkeda li tinsab ma’ dan l-Ordni saru mal-Gvern tar-Reġjun Amministrattiv Speċjali ta’ Hong Kong tar-Repubblika tal-Poplu taċ-Ċina sabiex jagħtu ħelsien minn taxxa doppja dwar it-taxxi li ġejjin imposti bil-liġijiet tar-Reġjun Amministrattiv Speċjali ta’ Hong Kong tar-Repubblika tal-Poplu taċ-Ċina: (i) it-taxxa dwar il-profitti; (ii) it-taxxa dwar is-salarji; u (iii) it-taxxa dwar il-proprjetà; (b) illi huwa spedjenti li dawk l-arranġamenti għandu jkollhom effett; (ċ) illi l-Ftehim beda jseħħ fit-18 ta’ Lulju, 2012.